**Kompetanse Norge** var et direktorat underlagt Kunnskapsdepartementet med oppgaven å bidra til økt deltakelse i arbeids- og samfunnsliv. 1. juli 2021 ble det slått sammen med flere andre etater til Direktoratet for høyere utdanning og kompetanse.

Fra 1. januar 2017 skiftet *Vox, nasjonalt fagorgan for kompetansepolitikk* navn til Kompetanse Norge, og nettstedet byttet til domenenavnet kompetansenorge.no.

Arbeidsfelt
-----------

Kompetanse Norge forvaltet driftstilskudd til studieforbund, fjernundervisningsinstitusjoner og andre organisasjoner. Dessuten tildelte de midler til pedagogisk utviklingsarbeid og forvalter Kompetansepluss. 

Organisasjonen gjennomførte også undersøkelser, utredninger, analyser og evalueringer basert på data fra offentlige registre og dokumenterer. Kompetanse Norge la ut tall og fakta om voksnes læring i sin statistikkbank.. De har hatt ansvar for forsøk med modulstrukturert opplæring i ulike lærefag i videregående opplæring,  og har hatt eierskap til nettstedet utdanning.no som drives fra Tromsø.

Den følger opp læreplan og norskprøver knyttet til opplæring i norsk og samfunnskunnskap for voksne innvandrere, samt etter- og videreutdanning for lærere og skoleledere. 

Kompetanse Norge utviklet metoder og kartleggingsverktøy som bygger på kompetansemålene for voksnes grunnleggende ferdigheter og etablerer etter- og videreutdanningstilbud for lærere og instruktører.

Nasjonal enhet for karriereveiledning er en del av Kompetanse Norge, som administrerte tiltak og kvalitetsarbeid for karriereveiledning for unge og voksne. Dette omfattet utvikling av tilbud innen realkompetansevurdering.

Organisasjonen deltok i Europakommisjonens arbeid med kompetansepolitikk og i europeiske nettverk på feltene basisferdigheter, realkompetanse, integreringsarbeid og karriereveiledning.

Organisasjon
------------

Det hadde i 2011 et budsjett på 60 millioner kr. Organisasjonen hadde 106 ansatte (2014), og hadde ti år før 140.

Gina Lund var direktør fra januar 2015 til 2019. Sveinung Skule ble utnevnt til direktør fra februar 2020 frem til han ble direktør for Direktoratet for høyere utdanning og kompetanse.

Referanser
----------

1. ↑  «Endringshistorie for Vox». Arkivert fra originalen 19. mars 2017. Besøkt 18. desember 2011.
2. ↑  Antall ansatte ifølge Forvaltningsdatabasen.
3. ↑  Kunnskapsdepartementet (4. februar 2021). «Regjeringen slår sammen virksomheter til nytt direktorat for høyere utdanning og kompetanse». *Regjeringen.no* **(norsk)**. Besøkt 4. februar 2021.
4. ↑  «Vox skifter navn til Kompetanse Norge - Vox». *VOX*. Arkivert fra originalen 9. oktober 2016. Besøkt 6. oktober 2016.
5. ↑  «Kompetanse Norge - statistikkbanken». Arkivert fra originalen 30. desember 2016. Besøkt 30. desember 2016.
6. ↑  Kunnskapsdepartementet (19. februar 2016). «Meld. St. 16 (2015–2016)». *Regjeringen.no* **(norsk)**. Besøkt 17. februar 2020.
7. ↑  Kunnskapsdepartementet Statsbudsjettet 2012
8. ↑  NSD Forvaltningsdatabasen antall ansatte Vox, senter for læring i arbeidslivet Arkivert 30. desember 2016 hos Wayback Machine. oppdatert 2014
9. ↑  Kunnskapsdepartementet (8. november 2019). «Sveinung Skule blir ny direktør i Kompetanse Norge». *Regjeringen.no* **(norsk)**. Besøkt 8. november 2019.

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | VIAF **·** Forvaltningsdatabasen **·** Brønnøysundregistrene
 |